# Úradný vestník C 166A/1. j

| | ISSN 1725-5236 |
| --- | --- |
| Úradný vestník
  Európskej únie | C 166A |
| | |
| Slovenské vydanie | Informácie a oznámenia | Zväzok 511. júla 2008 |

ISSN 1725-5236

Úradný vestník

Európskej únie

C 166A

Slovenské vydanie

Informácie a oznámenia

Zväzok 511. júla 2008

---

| Číslo oznamu | Obsah | Strana |
| --- | --- | --- |
| | V   Oznamy |
| | ADMINISTRATÍVNE POSTUPY |
| | Komisia |
| 2008/C 166A/01 | Európsky úrad pre boj proti podvodom (OLAF) – Vyhlásenie výberového konania na obsadenie miesta riaditeľa (trieda AD14) – OLAF A Prešetrovanie a opatrenia I (článok 29 ods. 2 služobného poriadku) – KOM/2008/10094 | 1 |

Číslo oznamu

Obsah

Strana

V   Oznamy

ADMINISTRATÍVNE POSTUPY

Komisia

2008/C 166A/01

Európsky úrad pre boj proti podvodom (OLAF) – Vyhlásenie výberového konania na obsadenie miesta riaditeľa (trieda AD14) – OLAF A Prešetrovanie a opatrenia I (článok 29 ods. 2 služobného poriadku) – KOM/2008/10094

1

| SK | |
| --- | --- |

SK

---

V Oznamy

ADMINISTRATÍVNE POSTUPY

Komisia

| 1.7.2008 | SK | Úradný vestník Európskej únie | CA 166/1 |
| --- | --- | --- | --- |

1.7.2008

SK

Úradný vestník Európskej únie

CA 166/1

---

Európsky úrad pre boj proti podvodom (OLAF)

Vyhlásenie výberového konania na obsadenie miesta riaditeľa (trieda AD14)

OLAF A „Prešetrovanie a opatrenia I“

(článok 29 ods. 2 služobného poriadku)

KOM/2008/10094

(2008/C 166 A/01)

Kto sme

Sme Európsky úrad pre boj proti podvodom (OLAF). Boj proti podvodom, ktoré poškodzujú finančné záujmy Európskych spoločenstiev, je rozhodujúci pre dôveryhodnosť európskeho projektu. Preto predstavuje pre inštitúcie EÚ vysokú prioritu. OLAF je súčasne vyšetrovacím útvarom aj generálnym riaditeľstvom Komisie zodpovedným za vytváranie a uskutočňovanie politiky boja proti podvodom. Generálny riaditeľ OLAF je právne nezávislý pri uskutočňovaní vyšetrovaní podozrenia z podvodu a iných nezákonných činností, ktoré majú finančné dôsledky na európsky rozpočet. Nezávislé vyšetrovacie právomoci OLAF-u sa vzťahujú na inštitúcie a orgány EÚ, ako aj na hospodárske subjekty prepojené na rozpočet ES v členských štátoch a tretích krajinách. Mimo operačných činností, pri ktorých má OLAF plnú nezávislosť, OLAF vystupuje ako ostatné generálne riaditeľstvá Komisie pri vytváraní a uskutočňovaní politík v rámci svojej oblasti právomoci.

Prvoradou úlohou riaditeľstva A je uskutočňovanie vyšetrovaní v európskych inštitúciách, orgánoch a iných agentúrach, na ktoré sa vzťahuje právomoc OLAF-u, a vyšetrovaní podozrenia z podvodu týkajúcich sa tých častí rozpočtu EÚ, ktoré sú priamo spravované Komisiou. Cieľom je zistiť a zabrániť podvodom a korupcii a iným nezákonným činnostiam, ktoré ovplyvňujú finančné záujmy Európskeho spoločenstva. Pod dohľadom generálneho riaditeľa má riaditeľ A na starosti uskutočňovanie vyšetrovaní smerujúcich k príprave správ, ktoré sú predkladané vnútroštátnym súdnym orgánom a/alebo disciplinárnym orgánom inštitúcií Spoločenstva na účely trestného stíhania a/alebo disciplinárneho konania.

Riaditeľstvo A sa skladá zo štyroch oddelení tvorených približne 80 osobami, najmä špecializovanými vyšetrovateľmi s rôznym profesionálnym pozadím, vrátane bývalých policajných úradníkov, audítorov a prokurátorov. Dve oddelenia sa zaoberajú najmä vyšetrovaním v rámci európskych inštitúcií a iných orgánov. Tretie oddelenie vyšetruje podvody proti výdavkovým programom Komisie v rámci Európskej únie a v iných európskych krajinách, menovite kandidátskych krajinách, balkánskych krajinách a krajinách bývalého Sovietskeho zväzu. Štvrté oddelenie vyšetruje podozrenia z podvodu proti rozpočtu EÚ v oblasti vonkajšej pomoci, vrátane podvodov proti Európskej investičnej banke. Činnosti riaditeľstva A sú podporované oddeleniami riaditeľstva C zodpovednými za spravodajské a justičné poradenstvo a oddelením pre riadenie informácií riaditeľstva D.

Čo ponúkame

Ponúkame pozíciu riaditeľa zodpovedného za určovanie strategického zamerania a riadenie riaditeľstva. Kľúčovou úlohou v rámci OLAF-u je schopnosť zaobchádzať s niektorými z najcitlivejších otázok v rámci európskych inštitúcií profesionálne, nezávisle, nestranne a dôsledne. Výzvy sú: zabezpečovanie ďalšieho rozvoja operačnej činnosti OLAF-u, najmä v najcitlivejších a najrizikovejších oblastiach činnosti; boj proti podvodom a korupcii v rámci inštitúcií a v oblasti priamych výdavkov rozpočtu prostredníctvom účinného vyšetrovania a budovania vzťahov s partnermi v inštitúciách, ako aj vo vnútroštátnych orgánoch; a riadenie zdrojov tak, aby boli k dispozícii na plnenie stanovených priorít.

Hľadáme

Uchádzači majú:

| — | preukázateľnú skúsenosť v riadení personálu v zložitom multidisciplinárnom a multikultúrnom prostredí. Medzinárodné skúsenosti by boli výhodou, |
| --- | --- |

—

preukázateľnú skúsenosť v riadení personálu v zložitom multidisciplinárnom a multikultúrnom prostredí. Medzinárodné skúsenosti by boli výhodou,

| — | pokročilé riadiace schopnosti, ktoré majú potenciál motivovať odborný personál s rôznym profesionálnym a národným pozadím, |
| --- | --- |

—

pokročilé riadiace schopnosti, ktoré majú potenciál motivovať odborný personál s rôznym profesionálnym a národným pozadím,

| — | dobrý úsudok a schopnosť pracovať pod tlakom, |
| --- | --- |

—

dobrý úsudok a schopnosť pracovať pod tlakom,

| — | vyšší stupeň právneho vzdelania alebo kvalifikáciu na vykonávanie právnej praxe, |
| --- | --- |

—

vyšší stupeň právneho vzdelania alebo kvalifikáciu na vykonávanie právnej praxe,

| — | rozsiahlu prax v riadiacej funkcii v oblasti uskutočňovania operácií zameraných proti podvodom, vrátane praktickej skúsenosti z trestných vyšetrovaní a ich riadenia, |
| --- | --- |

—

rozsiahlu prax v riadiacej funkcii v oblasti uskutočňovania operácií zameraných proti podvodom, vrátane praktickej skúsenosti z trestných vyšetrovaní a ich riadenia,

| — | vynikajúce komunikačné schopnosti, vrátane schopnosti zastupovať úrad na najvyšších úrovniach v rámci inštitúcií, ako aj navonok, |
| --- | --- |

—

vynikajúce komunikačné schopnosti, vrátane schopnosti zastupovať úrad na najvyšších úrovniach v rámci inštitúcií, ako aj navonok,

| — | výborné schopnosti vytvárať siete kontaktov s cieľom rozvíjať vzťahy medzi OLAF-om a jeho operačnými partnermi v členských štátoch, tretích krajinách a medzinárodných organizáciách, |
| --- | --- |

—

výborné schopnosti vytvárať siete kontaktov s cieľom rozvíjať vzťahy medzi OLAF-om a jeho operačnými partnermi v členských štátoch, tretích krajinách a medzinárodných organizáciách,

| — | veľmi dobrú znalosť anglického jazyka a/alebo francúzskeho jazyka (ostatné jazyky sú výhodou). |
| --- | --- |

—

veľmi dobrú znalosť anglického jazyka a/alebo francúzskeho jazyka (ostatné jazyky sú výhodou).

Prax vo funkcii prokurátora alebo sudcu na riadiacej úrovni alebo v riadiacej funkcii v rámci vnútroštátneho alebo medzinárodného orgánu, ktorého funkcie sú podobné funkciám OLAF-u, by bola značnou výhodou.

Uchádzači musia:

| 1. | byť občanom jedného z členských štátov EÚ; |
| --- | --- |

1.

byť občanom jedného z členských štátov EÚ;

| 2. | mať ukončené vysokoškolské vzdelanie, ktoré umožňuje pokračovať v postgraduálnom štúdiu; |
| --- | --- |

2.

mať ukončené vysokoškolské vzdelanie, ktoré umožňuje pokračovať v postgraduálnom štúdiu;

| 3. | mať minimálne 15-ročnú odbornú prax po dosiahnutí vyššie uvedeného vysokoškolského vzdelania. Minimálne 5 rokov tejto odbornej praxe musí byť získaných vo vysokej riadiacej funkcii (1); |
| --- | --- |

3.

mať minimálne 15-ročnú odbornú prax po dosiahnutí vyššie uvedeného vysokoškolského vzdelania. Minimálne 5 rokov tejto odbornej praxe musí byť získaných vo vysokej riadiacej funkcii (1);

| 4. | mať vynikajúcu znalosť jedného z úradných jazykov Európskej únie a uspokojivú znalosť ďalšieho z týchto úradných jazykov. (Upozorňujeme uchádzačov, že výberové konanie bude prebiehať výlučne v anglickom, francúzskom alebo nemeckom jazyku. Vzhľadom na výhodu, ktorú by tak mohli získať uchádzači, ktorých rodným jazykom je jeden z úradných jazykov, budú títo uchádzači robiť testy v jednom alebo viacerých iných jazykoch). |
| --- | --- |

4.

mať vynikajúcu znalosť jedného z úradných jazykov Európskej únie a uspokojivú znalosť ďalšieho z týchto úradných jazykov. (Upozorňujeme uchádzačov, že výberové konanie bude prebiehať výlučne v anglickom, francúzskom alebo nemeckom jazyku. Vzhľadom na výhodu, ktorú by tak mohli získať uchádzači, ktorých rodným jazykom je jeden z úradných jazykov, budú títo uchádzači robiť testy v jednom alebo viacerých iných jazykoch).

Úspešný uchádzač bude musieť pri vymenovaní podstúpiť bezpečnostnú previerku, ak ešte nemá bezpečnostnú previerku zodpovedajúceho stupňa.

OLAF presadzuje v zamestnaní rovnosť príležitostí a optimálne zosúladenie pracovného a osobného života.

OLAF uvíta najmä prihlášky zo strany štátnych príslušníkov z nových členských štátov a žien, keďže tieto dve kategórie sú v súčasnosti v správe OLAF-u nedostatočne zastúpené.

Nezávislosť a čestné vyhlásenie o záujmoch

Od uchádzačov sa vyžaduje, aby potvrdili svoju ochotu urobiť záväzné vyhlásenie, že budú konať nezávisle a vo verejnom záujme, ako aj vyhlásenie týkajúce sa akýkoľvek záujmov, ktoré by sa mohli považovať za záujmy ohrozujúce nezávislosť uchádzačov.

Vymenovanie a podmienky zamestnania

Riaditeľa vyberie a vymenuje Komisia v súlade so svojimi postupmi pri výbere zamestnancov a ich prijímaní do služobného pomeru. Uchádzači, ktorí sa dostanú do užšieho výberu, budú pozvaní na pohovor Poradným výborom Komisie pre vymenovania a hodnotiacim centrom externých konzultantov pre nábor.

Plat a pracovné podmienky zodpovedajú platu a podmienkam stanoveným v služobnom poriadku pre úradníkov Európskych spoločenstiev zaradených do triedy AD14.

Uchádzači by mali zobrať na vedomie požiadavku stanovenú v služobnom poriadku, podľa ktorej musia všetci noví zamestnanci úspešne absolvovať deväťmesačné skúšobné obdobie.

Vymenovanie sa uskutoční v Bruseli.

Postup pri podávaní prihlášky

Toto výberové konanie bolo uverejnené súčasne s ďalšími výberovými konaniami pre úradníkov do vyšších riadiacich funkcií. Uchádzači, ktorí sa chcú zúčastniť na viacerých výberových konaniach, musia podať prihlášku osobitne pre každé výberové konanie.

Pred odoslaním prihlášky si dôkladne skontrolujte, či spĺňate všetky podmienky spôsobilosti, najmä pokiaľ ide o typ diplomu a požadovanú odbornú prax.

V prípade záujmu o podanie prihlášky je potrebné sa zaregistrovať prostredníctvom internetu na webovej stránke: http://ec.europa.eu/dgs/personnel_administration/seniormanagementvacancies/CV_Encadext/index.cfm

a riadiť sa pokynmi týkajúcimi sa jednotlivých fáz postupu.

Za včasné podanie online prihlášky sú zodpovední samotní uchádzači (2). Dôrazne vám odporúčame, aby ste podanie prihlášky neodkladali na posledné dni. V dôsledku preťaženia internetu alebo poruchy vo vašom internetovom pripojení by mohlo dôjsť k prerušeniu online registrácie predtým, ako ju dokončíte, v dôsledku čoho by ste museli celý postup zopakovať. Po uplynutí lehoty pre registráciu už elektronickú prihlášku nebude možné podať.

Po dokončení online registrácie sa na vašej obrazovke zobrazí registračné číslo, ktoré si poznamenajte – bude to vaše referenčné číslo pre všetky záležitosti týkajúce sa vašej prihlášky. Po získaní tohto čísla sa registračný proces ukonči – je to potvrdenie o tom, že sme vami vložené údaje zaregistrovali.

Ak sa vám neukáže registračné číslo, vaša prihláška nebola zaregistrovaná!

Upozorňujeme, že musíte mať e-mailovú adresu. Táto sa použije na identifikáciu vašej registrácie.

K prihláške treba priložiť životopis vo formáte DOC alebo PDF a vložiť online motivačný list (maximálne 8 000 znakov). Životopis aj motivačný list musia byť napísané v anglickom, francúzskom alebo nemeckom jazyku.

Upozorňujeme, že priebeh spracovania vašej prihlášky nie je možné sledovať online. O stave vašej prihlášky vás bude informovať priamo generálne riaditeľstvo, ktoré vyhlásilo výberové konanie.

Ak máte zdravotné postihnutie, ktoré vám znemožňuje zaregistrovať sa online, môžete požiadať – pokiaľ možno prostredníctvom e-mailu

   (3)
  – o papierovú verziu formulára, ktorú vyplníte, podpíšete a pošlete naspäť prostredníctvom e-mailu alebo doporučenou poštou s pečiatkou pošty najneskôr zo dňa uzávierky registrácie. Každá ďalšia komunikácia medzi Komisiou a vami bude prebiehať prostredníctvom pošty.

K prihláške musíte priložiť potvrdenie o svojom postihnutí vydané príslušným orgánom. Na samostatnej strane by ste mali uviesť aj to, aké osobitné úpravy by podľa vás boli potrebné na uľahčenie vašej účasti vo výberovom konaní.

Pre ďalšie informácie a/alebo technické problémy pošlite e-mail na: ADMIN-MANAGEMENT-ONLINE@ec.europa.eu

Dátum uzávierky

Uzávierka registrácie je 29. júla 2008. Online registrácia nebude možná po 12.00 hod. bruselského času.

---

(1)  Uchádzači by mali aspoň pre uvedených 5 rokov, počas ktorých nadobudli prax vo vyššej riadiacej funkcii, uviesť vo svojom životopise nasledujúce údaje: 1. názov a náplň riadiacich funkcií, 2. počet zamestnancov riadených v týchto funkciách, 3. výška spravovaného rozpočtu a 4. počet úrovní v hierarchickej štruktúre tejto riadiacej pozície, podriadených a nadriadených, a počet zamestnancov rovnakého postavenia.

(2)  Najneskôr do 29. júla 2008, do 12.00 hod. bruselského času.

(3)  ADMIN-MANAGEMENT-ONLINE@ec.europa.eu. Európska Komisia, Generálne riaditeľstvo pre personál a administratívu, Oddelenie pre organizačnú štruktúru a pracovníkov manažmentu, COM/2008/10094, MO34 5/119, B-1049 Brusel. Fax: (32-2) 295 53 04.

---